open-index/open-wikipedia-markdown huggingface dataset:
Bimont

**Bimont** on vald Põhja-Prantsusmaal Pas-de-Calais' departemangus.

Bimont asub u. 13 km Montreuil-sur-Merist kirdes, tee D152 ääres.


Bimont église3.jpg|Kirik
62134-Bimont-Sols.png
Map commune FR insee code 62134.png|Valla kaart


## Viited
Giovanni Battista Foggini

**Giovanni Battista (Giambattista) Foggini** (25. aprill 1652 – 12. aprill 1725) oli Itaalia skulptor, kes töötas Firenzes ja oli tuntud peamiselt oma väikeste pronkskujude poolest.

## Elulugu
Firenze skulptor Giovanni Battista Foggini sündis 25. aprillil 1652. Pärast väljaõpet Firenzes saatis Toscana suurhertsog Cosimo III 1673. aastal noore Giovanni Battista Rooma uude Accademia Fiorentinasse, mida juhtisid maalikunstnik Ciro Ferri ja skulptor Ercole Ferrata. Viibimine Roomas oli tema arengule kunstnikuna otsustav. Foggini hiline barokkstiil osutus Firenzes väga mõjuvõimsaks, kuhu ta naasis 1676. aastal.

Foggini nimetati Medici õukonna skulptoriks 1686. aastal, kui ta võttis üle Borgo Pinti töökoja, mis kuulus kunagi Giambolognale ja seejärel Pietro Taccale. Foggini valmistas arvukalt suurhertsogliku perekonna liikmete portreid, samuti väikesemahulisi pronkskujusid mütoloogiliste või allegooriliste teemadega, mis tõid talle suurt edu. 1694. aastal, pärast oma arhitektuurilisi töid Palazzo Medici Riccardis, nimetati Foggini õukonna arhitektiks. Ta sai ka Galleria dei Lavori (praegu Opificio delle Pietre Dure) direktoriks, mis oli kivist intarsia tööde manufaktuur, mille jaoks ta tegi palju kujundusi.

Foggini suri aprillis 1725 ja maeti Santa Maria del Carmine'i.

## Viited
Beussent

**Beussent** on vald Põhja-Prantsusmaal Pas-de-Calais' departemangus.

Beussent asub u. 11 km Montreuil-sur-Merist põhja pool, tee D127 ääres.


Beussent église.jpg|Kirik
62123-Beussent-Sols.png


## Viited
Brawl Stars

**[[Brawl Stars]]** on mitmikmäng, mille arendas välja Soome videomängufirma Supercell. Mäng avaldati üle maailma 12. detsembril 2018 (2017 aastal sai ka mängida kuid vaid mõnes riigis) iOS ja Androidi platvormidel. 

Mängus on mitmesuguseid mängurežiime, millest igaühel on eristav eesmärk. Mängijad saavad valida 90 tegelase vahel, keda nimetatakse Brawleriteks ning kellel on erinevad võimed ja mängustiilid. Kogu mängu eesmärk in saada endale karikaid. Karikaid saadakse mänge võidetes sellele Brawlerile, keda kasutasid. Kogu karikate arv loetakse kokku kõigi brawlerite individuaalsetest karikatest.

Saab mängida üksinda või sõpradega kuna mängurežiime on ühele kuni viiele mängijale. 

## Mängu käik
Mängus Brawl Stars võitlevad mängijad mitmes mängureziimis teiste mängijate või tehisintellektist vastastega. Mängijad saavad valida erinevate Brawlerite vahel, mis on jagatud viie harulduse vahel (Rare, Super Rare, Epic, Mythic, Legendary). Brawlereid saab lahingutes kasutamiseks avada Starr Roadi, Brawl Passi, Trophy Roadi või osta poe kaudu.

Mängu ajal saavad mängijad kasutada oma tegelase tavalist rünnakut või superrünnakut, spetsiaalset rünnakut, mis laeb vastase hävitamisel või mõnel juhul täiendavate vahendite abil. Mängijad saavad oma tegelasi varustada ka lisaseadmetega, mida tuntakse vidinate, tähejõudude, hammasrataste ja hüperlaadimiste nime all. Mängu ajal saab aktiveerida vidinaid ja hüperlaadimisi, samas kui Star Powers  ja Gears on passiivsed võimed.

### Mängurežiimid
Brawl Starsil on palju erinevaid mängurežiime, mille vahel mängijad saavad valida, millest igaühel on erinev eesmärk. Mängijad saavad kutsuda sõpru endaga mängima kuni mängurežiimi maksimaalse meeskonna suuruseni. 

* Showdown: Solo Showdownis võitlevad kümme mängijat individuaalselt *[[battle royale]]*i stiilis mängus. Jõu kuubikute ehk Power Cube'i kastid on kaardil hajutatud. Nende hävitamisel kukuvad Power Cube'id maha, andes mängijale statistilise jõu. Solo Showdownis võidab matši viimane elus olev mängija. Duo Showdownis jagatakse kümme Brawlerit viieks kaheliikmeliseks meeskonnaks ja Trio Showdownis neljaks kolmeliikmeliseks meeskonnaks; mõlemas võivad kaklejad uuesti ellu ärgata juhul, kui surnud, kui mõni meeskonnakaaslane on veel elus.
* Brawl Ball: Brawl Ballis koguvad kaks kolmest või viiest mängijast koosnevat meeskonda punkte, lüües palli vastase väravasse. Mäng lõpeb, kui üks meeskond kogub kaks punkti või kui ühel meeskonnal on kahe minuti pärast punktiline eelis. 

## Välislingid
* Brawl Stars arendaja kodulehel
Naan

**Naan** (ka **india lameleib**) on india köögist pärit pärmitaignast tehtud valge lameleib.

Naani on valmistatud juba ammustest aegadest ka Myanmaris, Pakistanis, Bangladeshis, Afganistanis ja mujal. India aladele on see jõudnud islami ja pärsia kultuurimõjude kaudu, eriti Delhi sultanaadi ja mogulite ajal. Indias on see levinuim loodepiirkonnas, peamiselt Pandžabi osariigi aladel. Sõna "naan" pärineb pärsiakeelsest sõnast *nān*, mis on üldnimetus igasuguse leiva kohta.

## Valmistamine
Naani valmistatakse kuivpärmist, nisujahust, võist, piimast, valgest suhkrust ja söögisoolast. Suhkrut, piima ja võid ei pruugi traditsioonilises naanis olla. 

Naani tehakse tavaliselt kergitatud pärmiga, kuid kiiremaks valmistamiseks kasutatakse selle asemel vahel küpsetuspulbrit või söögisoodat. Siis nimetatakse seda rangema määratluse järgi *kulcha’ks*, kuid sageli öeldakse ka selle kohta *naan*. 

Kõigepealt valmistatakse taigen, mis jäetakse üheks–kaheks tunniks seisma. Taignat küpsetatakse kõrgel kuumusel (250–300°) tandooris ning see on ka põhjus, miks naani liigitatakse lameleivaks. Naan on valminult kerge, kohev ja kuldpruunide laikudega.

## Naani sordid
* Tavaline naan – nisujahust valmistatud, koheva sisemusega ja paksu välisküljega
* Küüslaugunaan – täidetud või ja küüslauguga, lihtne lisand toitudele
* Kulcha naan – helbelise tekstuuriga, nisujahu asemel kasutatud rafineeritud valge jahu, jäikuse saamiseks võidakse täita kartuli või daaliga (eri kaunviljad)
* Peshawari naan – erinevalt teistest naanidest süüakse seda enamasti hommikusöögiks, pärit Pakistani Peshawari linnast, teistest naanidest kohevam, sisaldab mandleid, rosinaid ja kookospähklilaaste
* Keema naan – täidetud vürtsika lamba- või kitselihaga, rikkalikult võiga pintseldatud, India kultuuris levinud
* Roghri naan – pärit Afganistanist, taignale lisatakse rohkem õli, et saada pehme ja padjalaadne tekstuur, koosneb jahust, soolast, suhkrust, pärmist, piimast, seesamiseemnetest ja aed-mustköömne ehk nigella seemnetest
* Võinaan – valmistamisel kasutatakse jahu, pärmi, soola, suhkrut ja jogurtit, määritakse võiga ja peale puistatakse küüslauku

## Ajalugu
Varaseim naani mainimine pärineb 14. sajandi India poeedi Amir Khusrau memuaaridest, kus ta nimetab muslimite toiduna kahte tüüpi naane: *tunuki* naan ja *tanuri* naan. *Tunuki* naan oli kerge või õhuke leib ning *tanuri* naan raske ja seda küpsetati tandooris. 1520. aastatel oli naan delikatess, mida said endale lubada peamiselt aadlikud ja kuningapere. 18. sajandiks oli naan Lõuna-Aasias mogulite aladel massidesse jõudnud.

Tänapäeval võib naani leida kogu maailmas Lõuna-Aasia ja Lähis-Ida roogasid pakkuvatest restoranidest ning osta paljudest toidupoodidest.

## Sarnased leivad
Naaniga sarnaneb gruusia köögist pärit s*hotis puri*, mida müüakse ka Eesti kauplustes.

## Vaata ka
* Roti
* Lavašš
* Tandoor
* India köök

## Viited

## Välislingid
* "Mis on naan ja kuidas seda valmistada?" Õhtuleht, 9. september 2019
Florian Wahl

**Florian Wahl** (sündinud 14. jaanuaril 1993 Tallinnas) on Eesti alternatiivmuusik ja õpetaja. 

Ta on õppinud Rocca al Mare Koolis ja Eesti Humanitaarinstituudis. Tal on bakalaureusekraad jaapani keele ja kultuuri erialal.

Ta on töötanud Avatud Koolis KÕP-i ehk kontaktõpetajana. 2018. aastal kolis ta pooleteiseks aastaks Jaapanisse, et õpetada sealsetele lastele inglise keelt.

## Muusika
Florian Wahl on kirjutanud muusikat alates 2012. aastast. Ta on kirjutanud peamiselt elektroonilist ja popmuusikat, kus esineb *[[vaporwave]]*'i, *[[Rütm ja bluus|R&B]]*-d, Jaapani maksimalismi jm.

Kriitik Kärt Kelder on öelnud: "Sotsiaalne närv ning oskus kurbnaljakaid või isegi tõsisemaid nähtuseid irooniliselt sõnadesse seada on muljetavaldav. Põhimõtteliselt nagu oleks läinud kuulama ''stand-up'''i, mis on oma teravuses ja absurdsuses ka tegelikult hea."

## Diskograafia
### Albumid
* "Flo Raadio" (välja antud iseseisvalt 2024)
* "Intellikõnts" (Umblu Records 2023)
* "Katarsis garanteeritud" (Umblu Records 2022 )
*

### Singlid
* "Hingerahu kõigile" (2024)
* "Viimane hetero" (2024)
* "Mu vend on lesbi" (2024)
* "Kuule beebi" (2024)
* "Jõusaal" (2024)
* "Sushibaby" (2024)
* "Ettevaatust, Tiskre!" (2023)
* "Pariis" (2023)
* "Fuajees" (2023)
* "EKA" (2023)
* "Seksikas päästja" (2025)

## Tunnustus
* 2025 Eesti muusikaauhinnad (alternatiiv/*indie*-album)
* 2025 Eesti muusikaauhinnad (aasta meesartist)
* 2024 R2 Aastahitt (uus tulija)
* 2023 Eesti muusikaauhinnad (alternatiiv/*indie*-album)

## Isiklikku
Tema isa on pärit Saksamaalt, kuid Florian on sündinud Eestis ja elanud ka suurema osa elust Eestis. Florian räägib puhtalt eesti, inglise, saksa ja jaapani keelt.

## Viited
Bourthes

**Bourthes** on vald Põhja-Prantsusmaal Pas-de-Calais' departemangus.

Bourthes asub u. 24 km Boulogne-sur-Merist kagus teede D128 ja D131 ristumiskoha ümbruses. Sealt saab alguse Aa jõgi.


Bourthes, église.jpg|Kirik
62168-Bourthes-Sols.png


## Viited
Clenleu

**Clenleu** on vald Põhja-Prantsusmaal Pas-de-Calais' departemangus.

Clenleu asub u. 8 km Montreuil-sur-Merist kirdes teede D152 ja D128 ristumiskoha ümbruses.


Clenleu église.jpg|Kirik
62227-Clenleu-Sols.png


## Viited
Animafest Zagreb

**Maailma animafilmide festival Animafest Zagreb**, ka lihtsalt **Animafest Zagreb** (horvaadi keeles *Svjetski festival animiranog filma Animafest Zagreb*) on Horvaatias Zagrebis igal aastal toimuv animafilmide filmifestival. Asutatud 1972. aastal. 

See on üks neljast rahvusvahelisest animafilmifestivalist, mida sponsoreerib Rahvusvaheline Animafilmide Assotsiatsioon.

## Auhinna saanud Eesti animafilmid
#### Lühianimafilmide võistlusprogrammis
*1988 – joonisfilm "Eine murul", peaauhind (film esindas toona Nõukogude Liitu; režissöör Priit Pärn)
*1996 – joonisfilm "1895", peaauhind (režissöörid Priit Pärn ja Janno Põldma)
*2010 – joonisfilm "Tuukrid vihmas" peaauhind (režissöörid Priit Pärn ja Olga Pärn)

## Vaata ka
*Annecy rahvusvaheline animafilmide festival
*Ottawa rahvusvaheline animafilmide festival
*Hiroshima rahvusvaheline animafilmide festival
Campagne-lès-Boulonnais

**Campagne-lès-Boulonnais** on vald Põhja-Prantsusmaal Pas-de-Calais' departemangus.

Campagne-lès-Boulonnais asub u. 25 km Boulogne-sur-Merist kagus tee D92 ääres.


CampagneLesBoulonnais.JPG|Kirik
62202-Campagne-lès-Boulonnais-Sols.png


## Viited
FN Minimi

**FN Minimi** (prantsuse keeles *mini-mitrailleuse* ehk *minikuulipilduja*) on Belgia kergekuulipilduja, mis kasutab laskemoona 5.56×45mm NATO või 7.62×51mm NATO. Mõnel pool klassifitseeritakse seda ka jao automaatrelvaks (SAW). See töötati välja FN Herstali relvatehases ning võeti kasutusele 1970. aastate lõpus. 

Nüüdisajal kuulub see enam kui 40 riigi relvastusse. Minimid toodetakse Herstalis ning litsentsi alusel Ameerika Ühendriikides.

## Kasutajad
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Muud
*  Acehi Vabastusliikumine

## Vaata ka
* Kuulipildujate loend
* Ares Shrike 5.56
* Daewoo Precision Industries K3
* FN MAG
* FN EVOLYS
* Heckler & Koch MG4
* Heckler & Koch MG5
* Knight's Armament Company LAMG
* IMI Negev
* M60 (kuulipilduja)
* PKM
* PKP Petšeneg (kuulipilduja)
* QJY-88
* QJS-161
* RPL-20
* XM250
* Ultimax 100

## Viited
Ottawa rahvusvaheline animafilmide festival

**Ottawa rahvusvaheline animafilmide festival** (inglise keeles **Ottawa International Animation Festival**) on Kanadas Ottawas toimuv animafilmide filmifestival. Esimest korda toimus see festival 1976. aastal.

Algselt iga kahe aasta tagant toimunud festival sai 2005. aastal iga-aastaseks sündmuseks. See on üks neljast rahvusvahelisest animafilmifestivalist, mida sponsoreerib Rahvusvaheline Animafilmide Assotsiatsioon.
__NOTOC__
## Auhinna saanud Eesti animafilmid
#### Lühianimafilmide võistlusprogrammis
*2009 – nukufilm "Kaasaündinud kohustused", peaauhind (režissöör Rao Heidmets)

#### Täispikkade animafilmide võistlusprogrammis
*1998 – joonisfilm "Porgandite öö", peaauhind (režissöör on Priit Pärn; filmi pikkus 30 minutit)

## Vaata ka
*Animafest Zagreb
*Annecy rahvusvaheline animafilmide festival
*Hiroshima rahvusvaheline animafilmide festival

## Välislingid
Zastava M93

**Zastava M93** (serbia keeles М93 Црна стрела, *M93 Crna srela* – 'must nool') on Jugoslaavia materjalivastane vintpüss. Selle töötas 1990. aastatel välja ettevõte Zastava Arms. Relv töötab laskemoonaga 12,7 × 108 mm.

## Kasutajad
* 
* 
* 
* 
* 
* 
* 
* 
* 
* 
* 
* 
* 
* 

### Muud
*  Iraagi Kurdistan
*  Rahva Kaitseüksused

## Viited

## Allikad
*
*
Annecy rahvusvaheline animafilmide festival

**Annecy rahvusvaheline animafilmide festival** (prantsuse keeles **Festival international du film d'animation d'Annecy**; inglise keeles ametlikult lühendina **Annecy Festival** või lihtsalt **Annecy**) on Prantsusmaal Annecys toimuv animafilmide filmifestival. Esimest korda toimus see festival 1960. aastal.

Algul iga kahe aasta tagant toimunud festival sai 1998. aastal iga-aastaseks ürituseks. See on üks neljast rahvusvahelisest animafilmifestivalist, mida spondeerib Rahvusvaheline Animafilmide Assotsiatsioon.

Kogu festivali vältel korraldatakse lisaks linna kinodes näidatavatele festivalil konkureerivatele filmidele ka öiseid vabaõhuseansse Pâquier'l, linna keskel, järve ja mägede vahel. Vastavalt festivali teemale projitseeritakse hiigelekraanile klassikalisi või värskeid filme. 

## Eesti animafilmid Annecy festivalil
### Lühianimafilmide võistlusprogrammis
* 1985 – joonisfilm Põrgu, žürii eriauhind ja filmikriitikute (FIPRESCI) auhind, film esindas Nõukogude Liitu (režissöör Rein Raamat)
* 1999 – nukufilm "Vares ja hiired", filmikriitikute (FIPRESCI) auhind (režissöör Mikk Rand)

### Täispikkade animafilmide võistlusprogrammis
* 2005 – täispikk joonisfilm "Frank ja Wendy" üks viiest nominendist peaauhinnale (režissöörid Kaspar Jancis, Ülo Pikkov ja Priit Tender)
* 2014 – täispikk nukufilm "Lisa Limone ja Maroc Orange: tormakas armulugu" (2013), üks üheksast nominendist peaauhinnale (režissöör Mait Laas)
* 2020 – täispikk nukufilm "Vanamehe film", üks üheksast nominendist peaauhinnale (režissöörid Mikk Mägi ja Oskar Lehemaa)

## Vaata ka
* Animafest Zagreb
* Ottawa rahvusvaheline animafilmide festival
* Hiroshima rahvusvaheline animafilmide festival

## Välislingid
AK-103

**AK-103** on Vene automaatvintpüss. Selle konstrueeris relvur Mihhail Kalašnikov.

## Kasutajad
* 
* 
* 
* 
* 
* 
* 
* 
* 
* 
* 
* 
* 
* 
* 

### Muud
*  Hurras al-Din
* Ühtsuse ja Džihaadi Liikumine Lääne-Aafrikas

## Viited
Hiroshima rahvusvaheline animafilmide festival

**Hiroshima rahvusvaheline animafilmide festival** oli aastatel 1985–2020 Jaapanis Hiroshimas peetud animafilmide filmifestival. 

Iga kahe aasta tagant toimunud festivali peeti koos Annecy festivali, Ottawa festivali ja Animafest Zagrebiga üheks hinnatumaks animafilmifestivaliks.
__NOTOC__
## Eesti animafilmid Hiroshima festivalil
*2010 – joonisfilm "Tuukrid vihmas", Hiroshima Prize (režissöörid Priit Pärn ja Olga Pärn)

## Vaata ka
*Animafest Zagreb
*Annecy rahvusvaheline animafilmide festival
*Ottawa rahvusvaheline animafilmide festival

## Viited
KRISS Vector

**KRISS Vector** on Ameerika Ühendriikide püstolkuulipildujate seeria. Relv konstrueeriti 2006. aastal ning seda on väiksemate partiide kaupa toodetud alates 2009. aastast. Sellel on tagasilöögi pehmendamiseks eriline süsteem ning see kasutab pikemat Glocki salve olenevalt mudelist erinevale kaliibrile.

## Kasutajad
* 
* 
* 

## Vaata ka
* CZ Scorpion Evo 3
* FAMAE SAF
* Daewoo Telecom K7
* Heckler & Koch MP7
* FN P90
* SR-2 Veresk

## Viited

## Välislingid
*
Yugo

:*Teiste kasutuste kohta vaata artiklit [[Yugo (täpsustus)]].*

**Zastava Yugo** (hiljem **Zastava Koral** või **Yugo Koral**, Ameerika Ühendriikides **Yugo GV**) on sõiduauto, mida tootis Jugoslaavia (praegune Serbia) autotootja Zastava. See on keretüübilt luukpära ning oli tootmises aastatel 1980–2008. See konstrueeriti algselt Fiat 128 lühema variandina. Kokku toodeti 794 428 Yugot.

## Vaata ka
* Yugo Florida
* Zastava Skala
* Zastava 10
* Zastava 750

## Viited

## Allikad
* Georgano, G.N. (1985): *The complete encyclopaedia of motorcars: 1885 to present*. George Rainbird Publishing. .
* 
* Automobil Revue - Revue Automobile Yearbooks
* SynLube: YUGO 45 History

## Välislingid
* Yugo reklaam (1985)
Kimber Custom

**Kimber Custom** on Ameerika Ühendriikide M1911 tüüpi poolautomaatpüstol. Seda toodab New Yorgi osariigis Yonkersi linnas ettevõte Kimber Manufacturing.

## Kasutajad
* 

## Vaata ka
* Colt M1911
Jeep Wrangler

**Jeep Wrangler** on Ameerika Ühendriikide autotootja Jeep (praegu Stellantis) poolt toodetav raamile ehitatud maastikuauto. Wrangler jõudis turule 1986. aastal mudeliseeria Jeep CJ otsese järeltulijana ning on tänapäeval üks maailma tuntumaid ja võimekamaid maastureid.

## Ajalugu
Wrangleri juured ulatuvad teise maailmasõja aegse sõjaväeautoni **[[Willys MB]]**. Pärast sõda algas tsiviilkasutuseks mõeldud seeria Jeep CJ (*Civilian Jeep*) tootmine. 1980. aastate keskpaigaks soovis toonane omanik American Motors Corporation (AMC) luua mudeli, mis säilitaks klassikalise välimuse ja läbivusvõime, kuid oleks maanteel stabiilsem ja mugavam. Nii sündis 1986. aastal esimene Wrangler (YJ).

## Põlvkonnad

### YJ (1986–1995)
Esimene põlvkond asendas CJ-seeria. See oli ainus Wrangleri mudel, millel olid **kandilised esituled**, mis tekitas alguses Jeep-entusiastide seas vastuseisu. Auto kasutas lehtvedrustust, kuid oli laiem ja madalama raskuskeskmega kui eelkäija. 
* **Mootorid:** 2,5 l R4 ja 4,0 l R6 (hiljem). Võimsusvahemik u **88–130 kW (120–177 hj)**.

### TJ (1997–2006)
Teise põlvkonnaga naasti klassikaliste **ümmarguste esitulede** juurde. Suurim tehniline uuendus oli üleminek lehtvedrudelt **keerdvedrustusele** (*Quadra-Coil*), mis parandas oluliselt sõidumugavust maanteel. 2003. aastal lisandus ekstreemseks maastikusõiduks mõeldud varustusaste **Rubicon**.
* **Mootorid:** Peamine jõuallikas oli töökindel 4,0-liitrine R6, võimsusega u **142 kW (193 hj)**.

### JK (2006–2018)
Kolmas põlvkond oli eelkäijatest oluliselt suurem ja mugavam. Esmakordselt ajaloos toodi turule **4-ukseline versioon**, mis osutus erakordselt populaarseks ja muutis Wrangleri praktiliseks pereautoks. 
* **Mootorid:** Kasutusele võeti kaasaegsemad V6-mootorid (nt 3,6 l Pentastar), võimsusega kuni **209 kW (285 hj)**.

### JL (2017–tänapäev)
Neljas ja praegune põlvkond säilitab traditsioonilise välimuse, kuid kasutab kaasaegset tehnoloogiat, nagu 8-käiguline automaatkäigukast ja täiustatud nelikveosüsteemid. 
* **Uuendused:** Kergema alumiiniumi kasutus keredetailides, parendatud aerodünaamika ja kaasaegne info- ja meelelahutussüsteem.
* **4xe:** 2021. aastal tuli müügile **pistikhübriid** (4xe), mis arendab võimsust kuni **280 kW (380 hj)** ja pöördemomenti 637 Nm.

## Eriomadused
Jeep Wrangler on unikaalne mitmete omaduste poolest, mis on säilinud läbi aastakümnete:
* **Eemaldatavad osad:** Wrangleril on võimalik eemaldada uksed ja katus (nii pehme kui ka kõva katus).
* **Allapööratav tuuleklaas:** Sarnaselt algupärasele sõjaväe-Jeebile saab Wrangleri tuuleklaasi ette kapoti peale alla klappida.
* **Läbivus:** Rubicon-mudelitel on standardvarustuses lukustatavad diferentsiaalid, aeglusti ja lahtiühendatav esimene stabilisaatorvarras.

## Vaata ka
* Jeep Gladiator (JT) – Wrangleri baasil ehitatud pikap

## Välislingid
* Jeep Wrangler ametlik Eesti veebileht
* Ametlik tootja veebileht (inglise keeles)
International Scout

**International Scout** on Ameerika Ühendriikide ettevõtte **[[International Harvester]]** toodetud maastikuauto, mida valmistati aastatel 1961–1980. Scout oli üks esimesi tsiviilkasutuseks mõeldud maastureid, olles teerajajaks tänapäevasele maasturite (SUV) kontseptsioonile ning pakkudes otsest konkurentsi Jeep CJ-le.

Sõiduk oli tuntud oma lihtsa konstruktsiooni, suure läbivusvõime ja vastupidavuse poolest, muutes selle populaarseks nii põllumajanduses kui ka vabaaja sõidukina.

## Ajalugu ja arendus
1950. aastate lõpus otsustas International Harvester, mis oli peamiselt tuntud traktorite ja veoautode tootjana, luua väiksema maastikuauto, et konkureerida Jeepiga. Projekti eesmärk oli luua sõiduk, mis oleks mugavam kui sõjaväelise taustaga Jeep, kuid säilitaks sarnase võimekuse. Scouti disain valmis rekordiliselt lühikese ajaga ning sellest sai ettevõtte üks edukamaid mudeleid.

## Põlvkonnad

### Scout 80 ja 800 (1961–1971)
Esimesed mudelid ehitati lihtsa ja kandilise kerega. Iseloomulikuks detailiks oli alla klapitav esiklaas ja eemaldatav katus.
* **Scout 80 (1961–1965):** Kasutas 2,5-liitrist neljasilindrilist "Comanche" mootorit, mis arendas u 69 kW (93 hj).
* **Scout 800 (1965–1971):** Täiustatud versioon, mis tõi valikusse V8-mootorid, mugavamad istmed ja parema soojendussüsteemi.

### Scout II (1971–1980)
Scout II on seeria tuntuim ja suurim mudel, mida peetakse tänapäevaste luksusmaasturite eellaseks. See oli suurem ja võimsam ning saadaval mitmes eri versioonis:
* **Terra:** Pikap-kerega versioon.
* **Traveler:** Pikema teljevahega universaalkerega mudel.
* **SSII (Super Scout II):** Usteta ja pehme katusega versioon, mis oli mõeldud puhtalt maastikusõiduks.
## Tehnilised andmed
Scouti mootorivalik oli ebatavaliselt lai, ulatudes säästlikest neljasilindrilistest kuni võimsate veoautodelt pärinevate V8-mootoriiteni.
* **Mootorid:** Tuntuimad olid IH enda 304 (5,0 l) ja 345 (5,7 l) V8-mootorid.
* **Ülekanded:** Kasutati peamiselt 3- või 4-käigulisi manuaalkäigukaste ja Dana toodetud sildu.
* **Diiselmootorid:** Tootmisperioodi lõpus (1976–1980) pakuti Nissani 3,3-liitrist diiselmootorit (SD33), mis oli oma aja kohta väga kütusesäästlik lahendus.

## Brändi taassünd (Scout Motors)
Pärast tootmise lõpetamist 1980. aastal jäid Scouti õigused International Harvesterile (hilisem Navistar). 2021. aastal omandas õigused Volkswagen Group, kes asutas uue ettevõtte nimega **[[Scout Motors]]**. 2024. aastal esitleti uusi elektrilisi Scouti prototüüpe (pikap Terra ja maastur Traveler), mis seeriatootmist plaanitakse alustada 2027. aastal.

## Kirjandus
*
*
*Banks, Michael. *International Harvester Scout: The Complete Illustrated History*. Enthusiast Books, 2018. .
*Foster, Patrick. *International Harvester Trucks, The Complete History*. Motorbooks, 2015. .
## Välislingid
* Scout Motorsi ametlik koduleht
* International Scouti entusiastide portaal
Datsun 510

**Datsun 510** oli Jaapani autotootja Nissan kompaktne sõiduauto, mida toodeti aastatel 1967–1973. Auto oli saadaval nelja keretüübina: kahe- ja neljauksena sedaan, universaal ning kupee. Mudelit 510 varustati erinevate mootoritega, sealhulgas 1,6-liitrine L16 bensiinimootor, mis oli ühendatud kas manuaal- või automaatkäigukastiga. Auto tehniliste lahenduste hulka kuulusid sõltumatu MacPherson vedrustus ees ja poolsõltumatu vedrustus taga. 

Datsun 510 oli edukas nii tänavaautona kui ka võidusõitudes, osaledes SCCA Trans Am võistlustel 2,5-liitriste klassis.
Sleepwalkers

**Sleepwalkers** oli aastatel 2000–2016 peetud Pimedate Ööde filmifestivali (PÖFF) alafestival. Selle programm hõlmas algul filmiüliõpilaste tehtud lühifilme, seejärel alates 2006. aastast lühifilme laiemalt, nii et ettevõtmisest kujunes välja esimene rahvuslik lühifilmivõistlus.

Sleepwalkersi peamised toimumiskohad on olnud Von Krahli teater, Kinomaja, Sõpruse kino ja Tallinna Ülikooli Balti filmi, meedia ja kunstide instituut. Festivali on eri aastatel eest vedanud Moonika Siimets, Helen Vinogradov, Peter Murdmaa ja Martin Ruus. 

2017. aastal ühinesid PÖFF-i festivalid Animated Dreams ja Sleepwalkers animatsiooni ja lühifilmide festivaliks PÖFF Shorts.

## Vaata lisa
* PÖFF Shorts
* Animated Dreams
* Pimedate Ööde filmifestival

## Viited
Müoloogia

**Müoloogia** (kreekakeelsetest sõnadest μυς 'lihas' ja λόγος 'mõte) on anatoomia osa, mis õpetab lihassüsteemi.

Esimene teada olev sõna *Müoloogia* kasutamine oli 1649. aastal.

Müoloogia  16. sajandil Vesaliuse ja Canani poolt. 1514–1564 õpetas anatoomiat Andreas Vesalius Pauda Ülikoolis.

Eristatakse kolme lihaskoe tüüpi: skeleti-, südame- ja silelihased. Skeletilihas allub inimese tahtele ja skeletilihased kinnituvad luude külge kollageeni kimpudest moodustunud kõõluste abil. Südamelihas ei allu inimese tahtele ja koosneb südamelihaskoest. Silelihas töötab ka inimese tahtest sõltumata ja koosneb siseelundite seinu vooderdavatest silelihasrakkudest.

## Viited
École nationale supérieure Louis-Lumière

**École nationale supérieure Louis-Lumière** (lühend **ENS Louis-Lumière**) on Prantsusmaa filmikool.

Üks vanimaid filmikoole maailmas ENS Louis-Lumière asutati 1926. aastal Louis Lumière'i ja Léon Gaumont'i algatusel ning oli mõeldud pildi- ja helivaldkonna elukutsete jaoks. ENS Louis-Lumière tegutses pikka aega Pariisis, kuid alates 2012. aastast asub filmikool Pariisi lähedal Saint-Denis's.

## Vilistlasi
* Philippe Agostini
* Jean-Jacques Annaud 
* Noëlle Boisson 
* Philippe Cousteau 
* Jacques Demy 
* Philippe Rousselot
Ergny

**Ergny** on vald Põhja-Prantsusmaal Pas-de-Calais' departemangus.

Ergny asub u. 22 km  Montreuil-sur-Merist kirdes tee D131E3 ääres.

## Huviväärsusi

* 15. sajandi Saint Legeri kirik


Ergny église.jpg|Kirik
62302-Ergny-Sols.png


## Viited
Enquin-sur-Baillons

**Enquin-sur-Baillons** on vald Põhja-Prantsusmaal Pas-de-Calais' departemangus.

Enquin-sur-Baillons asub u. 12 km Montreuil-sur-Merist kirdes tee D148 ääres.

## Huviväärsusi

* 15. sajandi Saint Sylvestre'i kirik


Enquin-sur-Baillons église5.jpg|Kirik
62296-Enquin-sur-Baillons-Sols.png


## Viited
Herly (Pas-de-Calais)

**Herly** on vald Põhja-Prantsusmaal Pas-de-Calais' departemangus.

Herly asub u. 22 km Montreuil-sur-Merist kirdes tee D156 ääres.

## Huviväärsusi

* Püha Peetruse kirik, pärineb 17. sajandist
* 17. sajandi pastoraat ja kabel


Herly église.jpg|Kirik
62437-Herly-Sols.png
Herly monument aux morts.jpg|Sõjamälestusmärk Püha Peetruse kiriku ees


## Viited
Hucqueliers

**Hucqueliers** on vald Põhja-Prantsusmaal Pas-de-Calais' departemangus.

Hucqueliers asub u. 16 km Montreuil-sur-Merist kirdes, teede D148 ja D128 ristumiskoha ümbruses.

## Ajalugu

Olulise linnuse ehitas 1231. aastal sinna Boulogne'i krahv. Hucqueliers oli Lustucru mässu ajal 1662. aastal vastupanukeskus.

## Huviväärsusi

* Loss, praegu haridusasutus
* St. André kirik, pärineb 15. sajandist
* 18. sajandi *Manoir de la Longeville*


Hucqueliers01.jpg|Loss
62463-Hucqueliers-Sols.png


## Viited
Humbert (Pas-de-Calais)

**Humbert** on vald Põhja-Prantsusmaal Pas-de-Calais' departemangus.

Humbert asub u. 12 km Montreuil-sur-Merist kirdes tee D129 ääres.

## Huviväärsusi

* Püha Peetruse kirik, pärineb 16. sajandist.


Humbert monument aux morts.JPG|Sõjamälestusmärk ja kirik
62466-Humbert-Sols.png


## Viited
Helene

**Helene** võib olla

* Helene (kuu), Saturni kuu
* Helene (orkaan)
* Helene (eesnimi)
** Helene (Nassau printsess)
Andrus Barinov

**Andrus Barinov** (sündinud 5. juunil 1963 Tallinnas) on eesti jäähokimängija ja jalgrattur.

Ta lõpetas 1981. aastal Tallinna 2. Keskkooli.

Barinov alustas hokimängu 10-aastaselt isa innustusel ja jalgrattasõitu Vahur Lehtlaane juhendamisel, jätkas 1978. aastal treeninguid Tallinna Mererajooni Tallinna Laste ja Noorte Spordikooli jalgrattaspordiosakonnas Kiira Võrangu ning Helvi ja Rein Roosi juhendamisel. Ta tuli aastal 1981 jäähokis Talleksi meeskonnas Eesti meistriks ja karikavõitjaks, 1982–1983 trekisõidus 3 korda Eesti meistriks, kuulus 2004–2005 jääpalli MM-il Eesti koondisse, mängis 2000. aastate alguses Eesti meistrivõistlustel jäähokis klubides HC Karud ja HC Vipers Tallinn. Ta on 2009. aastast RMP Spordiklubi juhatuse liige.

Barinov on töötanud taksojuhina.

## Tunnustus

* 1982 NSV Liidu meistersportlane maanteesõidus

## Isiklikku
Tema isa oli jalgrattur ja jäähokimängija Arkadi Barinov.

## Viited
Priit Raud

**Priit Raud** (sündinud 16. aprillil 1963 Tallinnas) on eesti lauatennisist ja sporditegelane. 

Ta lõpetas aastal 1981 Tallinna 2. Keskkooli, 1986 Tallinna Polütehnilise Instituudi mehaanikateaduskonna ja 1990 Estonian Business Schooli.

Raud hakkas sportima 1975. aastal Tallinna Kalinini rajooni spordiklubi lauatenniseosakonnas Karmen Vosmani juhendamisel. Ta võitis 1986. aastal medaleid Eesti noortemeistrivõistlustelt ja Ungari üliõpilasmeistrivõistlustelt, kuulus Kalevisse. Ta oli aastatel 1994–1996 Eesti Lauatenniseliidu esimees, hiljem volikogu liige. 2019–2020 AS-i BE Group ja 2021–2022 AS-i Saajos juhatuse liige.

## Viited
Martin Aun

**Martin Aun** (sündinud 10. veebruaril 1964 Tartus) on eesti jalgrattur ja ettevõtja.

## Elulugu
Ta lõpetas aastal 1982 Tallinna 2. Keskkooli ja õppis 1986–1988 Tartu Riikliku Ülikooli kehakultuuriteaduskonnas.

Aun hakkas sportima õpetaja Aleksander Priki juhendamisel, harrastas Arne Laose suunamisel korvpalli ja isa eeskujul kergejõustikku, tuli korvpallis Üllar Kerde käe all Eesti noortemeistriks, alustas jalgrattatreeninguid 1977. aastal Tallinna Mererajooni Spordikoolis Rein ja Helvi Roosi juhendamisel. Ta võitis aastal 1980 Nõukogude Liidu (NL) noortemeistrivõistlustel kriteeriumisõidus pronks- ja 1982 NL-i juunioride meistrivõistlustel ühisstardist sõidus hõbemedali, tuli 1992 elukutseliste MM-il maanteesõidus 87. kohale, 1993 mägirataste MM-il katkestas ja sai EM-il 50. ning Monaco esinduses Euroopa väikeriikide mängudel ühisstardist sõidus 2. koha, 1992 võitis USA lahtistel meistrivõistlustel Subaru meeskonnas. Ta kuulus aastal 1982 NL-i juunioride koondisse, 1982–1984 ja 1992–1993 Eesti koondisse, võistles ka Monaco (1990–1994), Prantsusmaa ja Soome klubides.

Aun töötas aastatel 1985–1986 Tööjõureservides treenerina ning 1986–1988 Ääsmäe algkoolis õpetaja ja spordimetoodikuna, oli firma Vaibamaailm juhataja, 2012–2017 Orhideepesa OÜ, 2017–2019 Martin Estbygg OÜ ja a-st 2019 Furus Luxury Boat OÜ juhatuse liige.

## Tunnustus

* 1981 NSV Liidu meistersportlane jalgrattakrossis ja trekisõidus
* 1982 NSV Liidu meistersportlane maanteejalgrattasõidus

## Isiklikku
Tema isa oli mitmevõistleja Rein Aun ja ema spordipedagoog Ebe-Kai Aun.

## Viited


## Välislingid

* Martin Aun andmekogus Sportos
* Martin Aun andmekogus ProCyclingStats
* Martin Aun: Jõulumäe pere väärib kiidusõnu parnu.postimees.ee, 15. september 2006
Šibbolet

**Šibbolet** (heebera keeles שִׁבֹּלֶת, *šībbōleṯ*, viljapea) on sõna või fraas, mille teatud moel "õigesti" hääldamine võib eristada isiku kuulumist teatud rühma. 

Šibboleti mõiste pärineb Piibli Kohtumõistjate raamatust 12:6, kus gileadiidid paluvad Jordani kaldale tungida üritavatel meestel hääldada 'šibbolet', et häälduse põhjal teada saada, kes kuulub Efraimi hõimu ning ülejäänud tappa.

## Välislingid
* Kohtumõistjate raamat 12. Piibel.NET
Birgit Pählapuu

**Birgit Pählapuu** (sündinud 30. mai 1981) on eesti klaasikunstnik.

## Haridus
Omandas  2010. aastal bakalaureusekraadi ja 2016. aastal magistrikraadi klaasikunsti erialal Eesti Kunstiakadeemias. Täiendanud ennast Praha Kunstide, Arhitektuuri ja Disaini Akadeemias (2008) ning omandanud bakalaureusekraadi (2002) ka Estonian Business Schoolis rahvusvahelise ärijuhtimise erialal. 

## Looming
Ta on osalenud leekpõletuse meistriklassides ning viteograafia, liivsöövituse ja vitraažakende kursustel nii Eestis, Soomes kui Itaalias. Kodu- ja välismaistel näitustel on Pählapuu osalenud alates 2008. aastast, sealjuures ise näituseid korraldanud alates 2017. aastast. 2007. aastal pälvis ta Maks Roosma nimelise loominguline stipendiumi ja alates 2010. aastast kuulub Eesti Klaasikunstnike Ühendusse. Lisaks oma isiklikule kunstnikukarjäärile on Pählapuu Okapi Galerii üks asutajatest ja eestvedajatest panustades seeläbi ka oma kolleegide loomingu edendamisse ja arendamisse.

Kuigi Pählapuu on eelkõige klaasikunstnik, on tema looming tihedalt läbi põimunud fotograafia ja installatsiooniga.

## Viited
Üleliiduline filmifestival

**Üleliiduline filmifestival** (vene keeles Всесоюзный кинофестиваль) oli Nõukogude Liidus-s aastatel 1964–1988 regulaarselt toimunud filmifestival.

Nõukogude Liidus said järjepidevad filmifestivalid alguse 1964. aastal. Algselt iga kahe aasta tagant toimunud festival sai 1973. aastal iga-aastaseks ürituseks.

Auhindu jagati välja neljas kategoorias:
*Mängufilmid
*Dokumentaalfilmid 
*Mängufilmid lastele ja noortele (1977. aastast)
*Multifilmid (1977. aastast)

## Festivali toimumise kohad
I üleliiduline filmifestival toimus Leningradis 1964. aastal, järgmine (II) korraldati 1966. aastal Kiievis. 1982. aastal peeti Tallinnas XV üleliiduline filmifestival. Viimane, XXI üleliiduline filmifestival, toimus Bakuus 1988. aastal.

## Auhinna saanud Eesti filmid
*Allikas*:
*1977 – "Kütt" (Rein Raamat) – esimene preemia
*1978 – "Surma hinda küsi surnutelt" (Kaljo Kiisk) – peaauhind
*1978 – "Surma hinda küsi surnutelt" (Maria Klenskaja) – parima naisosatäitja teine auhind
*1980 – "Tuulte pesa" (Olav Neuland) – parima režissööri debüüdi auhind
*1981 – "Suur Tõll" (Rein Raamat) – esimene preemia
*1981 – "Metskannikesed" (Jüri Sillart) – parima operaatoritöö preemia
*1984 – "Põrgu" (Rein Raamat) – esimene preemia
*1986 – "Naerata ometi" (Arvo Iho) – peaauhind
*1986 – "Naerata ometi" (Marina Šeptunova) – parima stsenaariumi auhind
*1988 – "Eine murul" (Priit Pärn) – esimene auhind

## Auhinna pälvinud Eesti näitlejad
*1982 – Arvo Kukumägi (roll filmis "Ideaalmaastik") – parim meesnäitleja (kahasse teise filminäitlejaga)

## Vaata ka
*Nõukogude Eesti filmifestival

## Viited
Nõukogude Eesti filmifestival

**Nõukogude Eesti filmifestival** oli Eesti NSV-s korraldatud filmifestival.

*I Nõukogude Eesti filmifestival (1980, Tallinn)
*II Nõukogude Eesti filmifestival  (1983, Tallinn) 
*III Nõukogude Eesti filmifestival (1986, Tallinn) 
*IV Nõukogude Eesti filmifestival (1990, Narva) 

## Festivali peaauhinna saajaid
*1980 – "Tuulte pesa" (režissöör Olav Neuland)
*1983 – "Ideaalmaastik" (režissöör Peeter Simm)
*1986 – "Naerata ometi" (režissöörid Leida Laius ja Arvo Iho) 
*1990 – "Toorumi pojad" (dokumentaalfilm, režissöör Lennart Meri)

## Vaata ka
*Üleliiduline filmifestival

## Viited
Maninghem

**Maninghem** on vald Põhja-Prantsusmaal Pas-de-Calais' departemangus.

Maninghem asub 16 km Montreuil-sur-Merist kirdes, tee D343 ääres.


Maninghem - Rue principale - 2.JPG|Maninghemi peatänav
62545-Maninghem-Sols.png


## Viited
Desert Patrol Vehicle

**Desert Patrol Vehicle** (FAV, inglise keelest *Kõrbe Patrullsõiduk*; varem **Fast Attack Vehicle** (FAV, *Kiire Ründesõiduk*)) on Ameerika Ühendriikide sõjaväelise otstarbega sõiduk. Seda kasutati esimest korda lahingus 1991. aasta lahesõjas, kus see kiiruse ning maastikuläbivuse tõttu palju kasutust leidis. Esimesed Al-Kuwayti jõudnud Ameerika Ühendriikide sõdurid olid DPV-del SEALs-i meeskonna liikmed.

## Kasutajad
* 

## Vaata ka
* Light Strike Vehicle
* Long Range Desert Group
* ULTRA AP
* Willys FAMAE Corvo
* VLEGA Gaucho
* Fabrique Nationale AS 24

## Viited
Gary Ruvkun

**Gary Bruce Ruvkun** (sündinud 26. märtsil 1952 Berkeley) on Ameerika Ühendriikide molekulaarbioloog, kes on tuntud oma olulise panuse poolest geneetika ja RNA-interferentsi uurimisse. Koos oma kolleegidega avastas ta, et mikroRNA-d reguleerivad geeniekspressiooni. See on avastus, mis on süvendanud arusaamist geenide reguleerimisest ja vananemisprotsessidest. Tema töö on aidanud avastada ka mehhanisme, mis kontrollivad elutsüklit ja arengubioloogiat. Ruvkun on saanud mitmeid teadusauhindu. 

## Tunnustus
*2011 – Dan Davidi auhind
*2024 – Nobeli füsioloogia- või meditsiiniauhind
Victor Ambros

**Victor Robert Ambros** (sündinud 15. novembril 1953) on Ameerika Ühendriikide arengubioloog ja geneetik, kes avastas 1993. aastal mikroRNA. Ta tegi selle läbimurdelise avastuse, uurides varbussi geeni lin-4, mis osutus esimeseks tuvastatud mikroRNA-ks.

Ambros on Massachusettsi Ülikooli meditsiinikooli professor ning tema töö on oluliselt mõjutanud geenide regulatsiooni ja RNA bioloogia mõistmist. 2024. aastal pälvis ta Nobeli füsioloogia- või meditsiiniauhinna.
Amylocorticium subincarnatum

***Amylocorticium subincarnatum*** on seltsi *[[Amylocorticiales]]* kuuluv liik seeni.

Seen kasvab lamakuusel.

## Välislingid
* ''Amylocorticium subincarnatum'' andmebaasis eElurikkus.
Espinho

**Espinho** on linn Portugalis Aveiro ringkonnas. Kuulub Porto suurlinnastu koosseisu.

2021. aastal elas seal 31 027 inimest.

Linn on asutatud 1899. aastal.

See on rannakuurort ja legaalsete hasartmängude tsoon.

Espinhos peetakse kahte rahvusvahelist filmifestivali – animafilmifestivali CINANIMA ja mängufilmide festivali FEST. 

## Viited
Cinanima

**Rahvusvaheline animafilmide festival Cinanima**, ka lihtsalt **Cinanima** (portugali keeles *Cinanima - Festival Internacional de Cinema de Animação*) on Portugalis Espinhos toimuv iga-aastane animafilmide filmifestival. 

Filmifestival asutati 1976. aastal.

## Auhinna pälvinud Eesti animafilmid
*1989 – nukufilm "Papa Carlo teater", *[[Grand prix]]* (režissöör Rao Heidmets)

## Viited
Põrgu (film)

**"Põrgu"** on eesti 1983. aasta animafilm (joonisfilm), mis oli Eduard Wiiralti loomingule rajatud ja osutus eriti menukaks, pälvides mitmeid filmiauhindu.
 
Filmi režissöör ja stsenarist on Rein Raamat ning kunstnik-lavastajad Valter Uusberg ja Heiki Ernits. Muusika kirjutas Lepo Sumera. Peaoperaator Janno Põldma. Monteerija Kersti Miilen. 

2021. aastal meediale antud intervjuus meenutas Raamat, et "Põrgu" tegemine oli üldse väga keeruline. Talle öeldi, et Eestis pole inimest, kes oskaks joonistada nagu Wiiralt. Tase ei olevat see. Raamat käis ka instituudis abi otsimas, kuni lõpuks Allex Kütt talle rääkis, et on olemas üks mees, kes seda suudaks – skulptor, kes töötab restauraatorina, Vambola Mets. "Kahe nädala pärast olid tal tüübid valmis tehtud. Kui ma teda ei oleks leidnud, siis ma ei tea, mis oleks lõpuks juhtunud".

Eduard Wiiralti 1930. aastate algul loodud kolm suure üldistusjõuga nägemuspilti "Jutlustaja", "Kabaree" ja "Põrgu" on aktiivse antimilitaristliku autorihoiaku kaudu sulatatud ühtseks omanäoliseks ekraaniteoseks.

## Sünopsis
Kabaree 1930. aastatest. Unistav viiul ja unistavad tantsupaarid. Inimesed, kes on hakanud unustama maailma ja selle probleeme. Surnaamängija agressiivsed toonid sunnivad aga vana viiuldajat taanduma ja muutma niisiis rahumeelse kabaree koledaks orgiaks. Maailm marsib sõjamasinate toel oma hukatuse poole. Mis võiks selle protsessi peatada? Kas inimestel on ikka mõtet kuulata mõistuse häält? Sellest hoolimata jätab lavastaja vaatajaisse lõpuks melanhoolse lootustunde. Ürgne looduslik viljakuspuu ja selle elumahl säilivad vaatamata ajaloo õudustele.

## Tunnustus
*1984 – Üleliidulise filmifestivali esimene preemia multifilmide kategoorias (esimesi preemiaid anti välja kaks)
*1985 – Annecy rahvusvahelise animafilmide festivali žürii eriauhind
*1985 – Annecy rahvusvahelise animafilmide festivali rahvusvahelise filmikriitikute ühingu FIPRESCI auhind
*1986 – Nõukogude Eesti filmifestivali auhind kategoorias "Parim režissööritöö multifilmi loomisel" – Rein Raamat
*1986 – Nõukogude Eesti filmifestivali auhind kategoorias "Parim originaalmuusika" – Lepo Sumera (koos filmidega "Naerata ometi" ja "Nõiutud saar")

## Viited

## Välislingid
*
*
*Põrgu (1983). dailymotion.com (film)
* Rein Raamatu "Põrgu" päästsid riiulile jäämisest omal ajal prantslased. menu.err.ee, 19. märts 2021
Tampere filmifestival

**Tampere filmifestival** (soome keeles *Tampereen elokuvajuhlat*) on Soomes Tamperes toimuv iga-aastane lühifilmide festival. Festivali filme näidatakse peamiselt Tampere kesklinnas asuvas kümne vaatesaaliga kinos Plevna.

Esimene festival toimus 1969. aastal. Igal aastal linastub festivali viie päeva jooksul ligikaudu 500 lühifilmi.

## Auhinna pälvinud Eesti filmid
*1988 – joonisfilm "Eine murul", *[[Grand prix]]* (film esindas toona Nõukogude Liitu; režissöör Priit Pärn) 

## Viited
Papa Carlo teater

**"Papa Carlo teater"** on eesti 1988. aasta animafilm (nukufilm), ainuke eesti film, mis Cannes'i filmifestivalil on pälvinud nominatsiooni.
 
Filmi režissöör ja kaasstsenarist on Rao Heidmets ning kunstnikud Jaak Arro ja Tiina Linzbach. Muusika kirjutas Olav Ehala. Operaator Tõnu Talivee. Monteerija Irja Müür. 

## Süžee
Kohalik diktaator – nukujuht marionetiteatris, kes surub maha igasuguse vaba tahte avalduse oma näitlejatel ja terroriseerib publikut, on ise samuti ainult marionett võimsamate ja anonüümseks jäävate jõudude käes.
__NOTOC__
## Tunnustus
*1989 – animafilmifestivalil Cinanima *[[Grand prix]]*
*1989 – Cannes'i filmifestivali nominatsioon parima lühifilmi auhinnale *[[Palme d'Or du court métrage]]*

## Viited

## Välislingid
*
*Мультфильм "Театр Папы Карло", YouTube
Brittney Griner

**Brittney Yvette Griner** (sündinud 18. oktoobril 1990) on Ameerika Ühendriikide korvpallur, kes mängib Phoenix Mercury naiskonnas WNBA-s. Ta on kolmekordne olümpiavõitja ja kuuekordne WNBA tähtede mängija, nimetatud ajakirja Time poolt üheks 2023. aasta sajast mõjukaimaks inimeseks maailmas. Griner juhtis Baylori Ülikooli naiskonna riigi meistriks ja valiti 2013. aastal WNBA *draft*ʻi esimeseks valikuks. Ta võitis 2014. aastal WNBA meistritiitli. 2022. aastal vahistati Griner Venemaal hašišiõli omamise tõttu ja talle määrati üheksa-aastane vanglakaristus, kuid vabastati vangide vahetuse käigus. Aastal 2023 naasis ta WNBA-sse, kus teda tervitati ovatsioonidega.

## Viited
Al-Ḩudaydah' sadam

**Al-Ḩudaydah' sadam** on sadam Jeemenis Punase mere rannikul. See on riigi suuruselt teine sadam ning asub suuruselt neljandas linnas Al-Ḩudaydah's. Sadama kaudu saabub riigi põhjaossa ligi 80% humanitaarabist, kütusest ja tarbekaubast.

## Viited
Otto Wilhelm von Ditmar

**Otto Wilhelm von Ditmar** (u 1682–1754) oli Rootsi sõjaväelane (kapten) ning mõisnik Eesti- ja Liivimaal.

Ditmarite suguvõsast põlvnenud Otto Wilhelm von Ditmar sündis leitnant Reinhold Johann von Ditmari ja Maria Elisabeth Niederlandti pojana.

Teenis Põhjasõja ajal Rootsi armees. Oli relvur (*rustmästare*) Uusimaa jalaväerügemendis ning allohvitser (*furir*) samas 16. detsembril 1703. Seejärel teenis veltveeblina Turu lääni jalaväerügemendis ning ülendati seal 2. juuniks 1706 lipniku auastmesse. Langes 1. juulil 1710 Vene vägede kätte vangi, kuid maalt välja ei saadetud. 13. veebruaril 1723 lasti kapteni auastmes erru.

Teenis seejärel eesistujana Viru-Järva meeskohtus (1726), hiljem samas meeskohtunikuna. 1750. aastal on teda mainitud Haljala koguduse eestseisjana.

26. detsembril 1725 kinnitas keisrinna Katariina I tema aadliseisuse ning 24. veebruaril 1726 kanti ta Eestimaa rüütelkonna aadlimatriklisse.

Talle kuulusid Käru ja Kuigatsi mõis Liivimaal ning Kuru, Idavere ja Tatruse mõis Eestimaal.

## Perekond
Otto Wilhelm von Ditmar abiellus 9. jaanuaril 1711 Ursula von Dückeriga (suri 1727), kes oli Kuigatsi mõisniku Johann Friedrich von Dückeri (suri 1710) ja Barbara Wassmanni tütar. Abielust sündisid:
*Magnus Wilhelm von Ditmar (1712–1717)
*Gertrud Elisabeth von Ditmar (sünd. 1713)
*Karl Reinhold von Ditmar (sünd. 1715)
*Barbara Helene von Ditmar (1716–1802)
*Sophia Lowisa von Ditmar (1717–1723)
*Ursula Wilhelmine von Ditmar (1718–1719)
*Ulrika Dorothea von Ditmar (1719–1792)
*Friederike Juliane von Ditmar (sünd. 1720), abiellus Otto Johann von Vietinghoffiga Saaremaalt
*Otto Johann von Ditmar (sünd. 1721), sõjaväelane (staabikapten)
*Margarethe Wilhelmine von Ditmar (1723–1792)
*Friedrich Adolph von Ditmar (1724–1788), Pärnu kreisi rentmeister, Kuru ja Põriki mõisnik, Jäärja mõisa rentnik
*Gustav Ernst von Ditmar (1725–1790), Korjodi mõisnik
*Adam Wilhelm von Ditmar (sünd. 1727)

7. aprill 1728 abiellus Otto Wilhelm von Ditmar Anna Helene von Maydelliga (suri 1766), kes oli Maidla ja Tatruse mõisniku Hans Ernst von Maydelli ja Anna Margarethe von Treydeni tütar. See oli Anna Helene von Maydelli kolmas abielu, varem oli ta olnud abielus kellegi von Bergi ning Laagna mõisniku Georg Johann von Wrangelliga (maetud 1725). Abielust sündisid:
*Magdalena Elisabeth von Ditmar (1730–1787)
*Johanna Helene von Ditmar (1732–1808)
*Adam Jürgen von Ditmar (1734–1774)

### Esivanemad

## Viited
Boheemlased (hõim)

**Boheemlased** (ladina keeles *Behemanni*) oli varaste slaavlaste rahvas Böömimaal (praeguses Tšehhis). Nende maast sai 870. aasta paiku Böömimaa hertsogiriik.

## Vaata ka
* Moraavlased (hõim)
Toomas Klasen

**Toomas Klasen** (sündinud 20. oktoobril 1964 Tallinnas) on eesti sporditegelane.

## Elulugu
Ta lõpetas 1983. aastal Tallinna 2. Keskkooli.

Klasen hakkas sportima 1976. aastal Nõmme Spordikeskuse kergejõustikutreener Helmut Raamatu õpilasena, harrastas peamiselt keskmaajooksu. Ta oli aastatel 1988–1996 tegutsenud Hiiu Jooksuklubi asutajate seas, 1996–2000 Nõmme Kergejõustikuklubi juhatuse esimees, on 2000. aastast Nõmme Spordikeskuse direktor ja 2006. aastast Sportkeskus.ee juhatuse liige.

Klasen on 1999. aastast Isamaa Erakonna liige. Kandideeris 2005. aasta kohaliku omavalitsuse volikogude valimisel Tallinnas ja sai 88 häält.

## Tunnustus

* 2006 Nõmme aasta tegija

## Viited


## Artiklid

* Toomas Klasen. Nõmme Seeriajooks stardib Nõmme Sõnumid, 2. juuni 2006

## Välislingid

* Toomas Klasen Eesti Jalgpalli Liidu veebilehel
* Helen Käit. Nõmme Spordikeskus uueneb Nõmme Sõnumid, 23. aprill 2004
* Kersti Lossmann. Nõmme Spordikeskus alustab hooaega rahvajooksuga Nõmme Sõnumid, 3. september 2004
Illar Algma

**Illar Algma** (sündinud 13. oktoobril 1965 Tallinnas) on eesti motosportlane. 

Ta lõpetas 1984. aastal Tallinna 2. Keskkooli.

Algma hakkas mootorispordiga tegelema 1982. aastal Kalevi Automotoklubis Richard Lauri juhendamisel. Ta tuli aastatel 1995–1997 mootorratturite ringrajasõidus Tarmo Templi korvisõitjana Eesti meistriks ja võitis 1997. aastal Kalevi suursõidu. 

Algma on tegutsenud eraettevõtjana, on Almobiil OÜ omanik ja juhatuse liige.

## Viited


## Välislingid
* Illar Algma andmekogus eWRC
Niveoporofomes

***Niveoporofomes*** on *[[Fomitopsidaceae]]* sugukonda kuuluv seeneperekond.

## Liike
**[[Niveoporofomes spraguei]]*

## Välislingid
* ''Niveoporofomes'' andmebaasis eElurikkus.
Bamarid

:*See artikkel on Myanmari suurimast rahvast. Myanmari kodanike kohta vaata artiklit [[Myanmari inimesed]].*

**Bamarid** on Myanmarist pärit Hiina-Tiibeti rahvas. Neid on ligi 35 miljonit ning nad on riigi suurim rahvusrühm (u 69% kogu rahvastikust). Bamaride geograafiline kodumaa on Irrawaddy jõe org. Bamarid räägivad birma keelt, mis on Myanmari riigikeel ja *lingua franca*.

## Vaata ka
* Awgatha
* Birma mütoloogia
* Birma pagood
* Myanmari kultuur
* Myanmari rahvastik

## Viited

## Allikad
*
*
*
*
*
Parenty

**Parenty** on vald Põhja-Prantsusmaal Pas-de-Calais' departemangus.

Parenty asub u. 16 km Montreuil-sur-Merist põhja pool, tee D127 ääres.

## Huviväärsusi

* Merovingide kalmistu jäänused
* Loss, pärineb aastast 1785
* Parenty mõisahoone
* Hodicqi mõisahoone
* Annezy mõisahoone
* Feodaallinnuse vall
* Saint-Eloi kabel Herimetzis
* 16. sajandi St. Wulmeri kirik


Parenty, Pas-de-Calais, Fr, mairie-école.jpg|Vallamaja ja kool
62648-Parenty-Sols.png


## Viited